Вписват дупките в София в регистър за 375 000 лв. : Chronicle.bg
chronicle.bgЖълта книжкаКоментарПромо Вписват дупките в София в регистър за 375 000 лв. 25 март, 2014 12:00 | от Сибина Григорова
Дупките по пътищата на София, маркировката, светофарите, тротоарите и уличното осветление ще бъдат заснети и отразени в единна информационна система на общината.
Кметството е обявило обществена поръчка за фирма, която да изработи и внедри електронния регистър. Прогнозната стойност на системата е 375 000 лв., съобщава в. „Труд“.
Целта на системата е да се установи състоянието на настилките и пътните системи. В нея ще бъдат въведени и всички извършвани и планирани ремонти. Така ще се следи дали поправките издържат на дадената от фирмите гаранция. В бъдеще системата сама ще подава информация, ако някъде настилката поддаде преди изтичане на гаранцията. Това ще позволи на кметството да планира следващи ремонти, както и да разпределя по-ефективно инвестициите в инфраструктурата.
На следващ етап гражданите ще могат да подават сигнали за повреди по електронен път, които автоматично ще се отразяват в системата. Така ще се следи дали фирмите извършват аварийните ремонти в срок.
| от chronicle.bg, по БТА #BOOKCLUB: Наследството на Жан-Пол Сартр 16:23 | от chronice.bg
Вписват дупките в София в регистър за 375 000 лв.